《寓杭久无诗长至后偶赋怀归五首呈仁仲实》
元代·方回

同云欲雪暮天阴，浊酒楼头手自斟。
漫仕偶尝叨五马，倦游何止丧千金。
尽捐寓宅偿逋负，仅保残书伴啸吟。
从此日长夜应短，示妨微耐晓寒侵。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。